ΚΑΝΟΝΙΣΜΟΣ (ΕΟΚ) αριθ. 308/92 ΤΗΣ ΕΠΙΤΡΟΠΗΣ της 7ης Φεβρουαρίου 1992 για την τροποποίηση του κανονισμού (ΕΟΚ) αριθ. 3680/91 για τη θέση σε πώληση σιτηρών που κατέχονται από τους διάφορους οργανισμούς παρεμβάσεως για την παράδοσή τους στις περιοχές Αζορών και Μαδέρας και για την τροποποίηση του κανονισμού (ΕΟΚ) αριθ. 3681/91 για τον καθορισμό των ελάχιστων τιμών πώλησης στο πλαίσιο του διαρκούς διαγωνισμού που άνοιξε με τον κανονισμό (ΕΟΚ) αριθ. 3680/91

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 7 παράγραφος 6,

Εκτιμώντας:

ότι ο κανονισμός (ΕΟΚ) αριθ. 3680/91 της Επιτροπής της 17ης Δεκεμβρίου 1991 για την πώληση σιτηρών που έχουν στην κατοχή τους οι οργανισμοί παρέμβασης για την παράδοσή τους στις Αζόρες και τη Μαδέρα (3) προβλέπει ρητά, στο άρθρο 2 παράγραφος 2, τον εφοδιασμό των νήσων αυτού του αρχιπελάγους ή των εγκαταστάσεων αλευροποιίας ή των βιομηχανιών ζωοτροφών- ότι, από την πείρα που αποκτήθηκε, φαίνεται ότι πρέπει να προβλεφθεί επίσης ο εφοδιασμός αυτών των νήσων με κτηνοτροφικό σιτάρι- ότι αυτός ο εφοδιασμός έχει προβλεφθεί μέσου ενός διαγωνισμού για τη θέση σε πώληση σιτηρών που υπάρχουν στους διάφορους οργανισμούς παρέμβασης-

ότι ο κανονισμός (ΕΟΚ) αριθ. 3681/91 της Επιτροπής (4) καθορίζει τις κατώτερες τιμές πώλησης, στα πλαίσια του μόνιμου διαγωνισμού σύμφωνα με τον κανονισμό (ΕΟΚ) αριθ. 3680/91, χωρίς να κάνει διάκριση ανάμεσα στους διάφορους οργανισμούς παρέμβασης- ότι, στην περίπτωση του μαλακού σίτου, τα εξισωτικά ποσά προσχώρησης καθορίστηκαν από τον κανονισμό (ΕΟΚ) αριθ. 1826/91 της Επιτροπής (5) για την περίοδο 1991/92- ότι πρέπει να ληφθούν υπόψη αυτά τα ποσά κατά τον καθορισμό των ελαχίστων τιμών πωλήσεως από τον πορτογαλικό οργανισμό παρέμβασης ώστε να αποφευχθούν διακρίσεις ανάμεσα στους οργανισμούς παρέμβασης- ότι πρέπει, κατά συνέπεια, να καθοριστούν διαφορετικές τιμές για τον πορτογαλικό οργανισμό παρέμβασης και συνεπώς να τροποποιηθεί το παράρτημα του κανονισμού (ΕΟΚ) αριθ. 3681/91 με ισχύ από την 1η Φεβρουαρίου 1992-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κείμενο του άρθρου 2 παράγραφος 2 του κανονισμού (ΕΟΚ) αριθ. 3680/91 αντικαθίσταται από το ακόλουθο κείμενο:

"2. Τα πωληθέντα σιτηρά πρέπει να παραδοθούν στους προορισμούς που προβλέπονται στο παράρτημα.

Για το μαλακό σιτάρι και για τον προορισμό "Αζόρες", η παράδοση πρέπει υποχρεωτικά να γίνει, για καθεμία από τις αποδεκτές προσφορές, σύμφωνα με την ακόλουθη κατανομή:

α) +- 60 % με προορισμό το νησί Sao Miguel-

β) +- 30 % με προορισμό το νησί Terceira-

γ) +- 10 % με προορισμό το νησί Faial.

Για το κριθάρι και κτηνοτροφής μαλακό και για προορισμό "Αζόρες", η παράδοση πρέπει υποχρεωτικά να γίνει, για καθεμία από τις αποδεκτές προσφορές, σύμφωνα με την ακόλουθη κατανομή.

α) +- 75 % με προορισμό το νησί Sao Miguel-

β) +- 14 % με προορισμό το νησί Terceira-

γ) +- 2,5 % με προορισμό το νησί Faial-

δ) +- 2 % με προορισμό το νησί Sao Jorge-

ε) +- 2 % με προορισμό το νησί Pico-

ζ) +- 1,5 % με προορισμό το νησί Flores (Corvo)-

η) +- 1,5 % με προορισμό το νησί S. Maria-

θ) +- 1,5 % με προορισμό το νησί Graciosa."

Άρθρο 2

Το παράρτημα του κανονισμού (ΕΟΚ) αριθ. 3681/91 αντικαθίσταται από το παράρτημα του παρόντος κανονισμού.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Φεβρουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Φεβρουαρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 281 της 1. 11. 1975, σ. 1. (2) ΕΕ αριθ. L 362 της 27. 12. 1990, σ. 28. (3) ΕΕ αριθ. L 349 της 18. 12. 1991, σ. 31. (4) ΕΕ αριθ. L 349 της 18. 12. 1991, σ. 34. (5) ΕΕ αριθ. L 166 της 28. 6. 1991, σ. 43.

ΠΑΡΑΡΤΗΜΑ

Ελάχιστες τιμές πωλήσεως σε Ecu ανά τόνο

Σιτηρά Οργανισμοί παρεμβάσεως Άλλοι από τον πορτογαλικό Πορτογαλία Αζόρες Μαδέρα Αζόρες Μαδέρα Σιτάρι μαλακό 92,24 92,24 131,95 131,95 Κτηνοτροφής μαλακό 84,32 84,32 124,03 124,03 Κριθάρι 84,32 84,32 - - Σιτάρι σκληρό 149,43 149,43 - -